**Molėtų rajono savivaldybės taryba**

**SPRENDIMAS**

**Dėl SUTIKIMO REORGANIZUOTI molėtų R. KIJĖLIŲ specialųjį ugdymo centrą, PRIJUNGIANT Jį PRIE molėtų R. Alantos GIMNAZIJOS**

2024 m. kovo    d. Nr.

Molėtai

**Projektas**

Vadovaudamasi Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos biudžetinių įstaigų įstatymo 24 straipsnio 4, 5, 6, 7, 8, 11 dalimis, Lietuvos Respublikos švietimo įstatymo 44 straipsnio 2, 4, 5, 6 dalimis, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 18 punktu ir įgyvendindama Molėtų rajono savivaldybės tarybos 2024 m. kovo 28 d. sprendimą Nr. B1- „Dėl Molėtų rajono savivaldybės tarybos 2022 m. vasario 24 d. sprendimo Nr. B1-26 „Dėl Molėtų rajono savivaldybės bendrojo ugdymo mokyklų tinklo pertvarkos 2022-2026 metų bendrojo plano patvirtinimo“ pakeitimo“atsižvelgdama į Lietuvos Respublikos švietimo, mokslo ir sporto ministerijos 2024 m. kovo 7 d. raštą Nr.B20-859 „Dėl Molėtų r. Kijėlių specialiojo ugdymo centro reorganizavimo“,

Molėtų rajono savivaldybės taryba nusprendžia:

1. Sutikti, kad biudžetinė įstaiga Molėtų r. Kijėlių specialusis ugdymo centras būtų reorganizuojamas prijungimo būdu iki 2024 m. rugpjūčio 31 d., prijungiant jį prie Molėtų r. Alantos gimnazijos, įsteigiant Molėtų r. Alantos gimnazijos Kijėlių specialiojo ugdymo skyrių.
2. Nustatyti, kad:
	1. reorganizavimo tikslas – sumažinti biudžetinių įstaigų skaičių, optimizuoti šių įstaigų funkcijas ir jų valdymą, racionaliau naudoti materialinius ir finansinius išteklius;
	2. reorganizavimo būdas – prijungimas;
	3. reorganizuojama biudžetinė įstaiga - Molėtų r. Kijėlių specialusis ugdymo centras (juridinio asmens kodas 195401122, adresas: Molėtų r. sav., Luokesos sen., Kijėlių k., Pušynėlio g. 2, LT-33153;
	4. reorganizavime dalyvaujanti biudžetinė įstaiga - Molėtų r. Alantos gimnazija (juridinio asmens kodas 191227973, adresas: Molėtų r. sav., Alanta, Antano Kraujelio g. 3, LT-33312;
	5. po reorganizavimo veiksianti biudžetinė įstaiga – Molėtų r. Alantos gimnazija;
	6. po reorganizavimo veiksianti biudžetinė įstaiga – Molėtų r. Alantos gimnazija – vykdys priešmokyklinio, pradinio, pagrindinio ir vidurinio ugdymo programas bei Molėtų r. Kijėlių specialiajame ugdymo skyriuje vykdys pradinio ir pagrindinio ugdymo individualizuotas programas bei socialinių įgūdžių ugdymo programą;
	7. po reorganizavimo veiksiančios biudžetinės įstaigos – Molėtų r. Alantos gimnazijos – savininko teises ir pareigas įgyvendinančios institucijos – Molėtų rajono savivaldybės taryba ir Molėtų rajono savivaldybės meras;
	8. Molėtų r. Kijėlių specialusis ugdymo centras po reorganizavimo baigia veiklą kaip juridinis asmuo nuo jo išregistravimo iš Juridinių asmenų registro.
3. Pavesti Molėtų r. Alantos gimnazijos bei Molėtų r. Kijėlių specialiojo ugdymo centro direktoriams iki 2024 m. balandžio 15 d. parengti Molėtų r. Kijėlių specialiojo ugdymo centro reorganizavimo sąlygų aprašą ir vietinėje spaudoje, Molėtų r. Alantos gimnazijos bei Molėtų r. Kijėlių specialiojo ugdymo centro internetiniuose puslapiuose paskelbti apie Molėtų r. Kijėlių specialiojo ugdymo centro reorganizavimo sąlygų aprašo parengimą.
4. Įpareigoti Molėtų r. Kijėlių specialiojo ugdymo centro direktorę Astą Jakovlevienę ir Molėtų r. Alantos gimnazijos direktorę Dalią Skebienę ne vėliau kaip pirmą Molėtų r. Kijėlių specialiojo ugdymo centro reorganizavimo sąlygų aprašo viešojo paskelbimo dieną pateikti Molėtų r. Kijėlių specialiojo ugdymo centro reorganizavimo sąlygų aprašą Juridinių asmenų registrui.
5. Įpareigoti Molėtų r. Kijėlių specialiojo ugdymo centro direktorę Astą Jakovlevienę iki 2024 m. balandžio 15 d.:
	1. raštu pranešti visiems mokyklos kreditoriams apie mokyklos reorganizavimo sąlygų aprašo parengimą ir informuoti darbuotojus apie tai, kad pradedamos reorganizavimo procedūros;
	2. apie numatomą mokyklos reorganizavimą raštu informuoti mokyklos mokinius, nurodant, kad nuo Molėtų r. Kijėlių specialiojo ugdymo centro išregistravimo iš Juridinių asmenų registro dienos, mokyklos teisės ir pareigos pagal mokymosi sutartį pereina Molėtų r. Alantos gimnazijai.
6. Pavesti Molėtų r. Alantos gimnazijos direktoriui parengti po reorganizavimo veiksiančios gimnazijos nuostatų projektą ir praėjus ne mažiau kaip 30 dienų nuo viešo reorganizavimo sąlygų aprašo paskelbimo, teisės aktų nustatyta tvarka teikti Molėtų rajono savivaldybės tarybai tvirtinti šiuos nuostatus.
7. Įpareigoti įstaigų vadovus reorganizavimo metu užtikrinti nepertraukiamą veiklą pagal galiojančius įstaigų nuostatus, sudaryti tik tuos sandorius, kurie būtini įstaigų veiklai vykdyti iki reorganizavimo pabaigos, ir informuoti kitas sandorių šalis apie įstaigų reorganizavimą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras